Nyugat-Dunántúli Termál- és Gyógyfürdők

==========================

Kehidakustány

A Zala-völgyében található a Kehida Termál gyógyfürdő. Kehidakustány varázslatos tájával és 43°C-os termálvizével évek óta a turisták, pihenni és gyógyulni vágyók második otthona. 
A 4 hektáron elterülő strandfürdőben 6 medence üzemel. A medencék vize különböző hőfokú. A legkisebbeket gyermekpancsoló várja, a felnőttek feszített víztükrű hideg vizes vagy 27°C-os termál-vizű úszómedencében úszhatnak.

==========================

Bükfürdő

Bükfürdő a század második felében fejlődött Magyarország egyik legszínvonalasabb, és legkedveltebb fürdőhelyévé. A gyógyulni vágyók különféle gyógyászati lehetőségek közt válogathatnak, a nyugodt üdülést kereső vendégek varázslatos környezetben békés napokat tölthetnek itt. 
Az aktív pihenés kedvelőit óriás csúszda, élményfürdő, feszített víztükrű úszómedencék várják. A parkban további sportolási lehetőségek vannak, s ezt a skálát tovább színezik az aktuális sportrendezvények, versenyek, egészségprogramok.

==========================

Sárvár

Sárvár legfontosabb vonzereje kétségtelenül az itt található kétféle gyógyvíz, amely megalapozta a ma látható fejlődést. Sárvár környékén 1200 méteres mélységből 43°C-os, 2000 méterről magas sótartalmú 83°C-os gyógyvíz tör fel. 
Kiválóan alkalmas mozgásszervi megbetegedések gyógykezelésére, rehabilitációs betegségek, sportsérülések utókezelésére, neurológiai panaszokra, izomlazító fürdésre.

==========================

Zalakaros
A zalakarosi gyógyvíz Európában is egyedülálló nátriumkloridos és hidrogén-karbonátos hévíz, amely a jodid- és bromid-ion tartalma következtében a jódos-brómos; szulfid-ion tartalma miatt pedig a kénes gyógyvizek csoportjába sorolható. 
Az egész évben nyitva tartó fedett fürdőben különböző vízhőmérsékletű gyógyvizes ülőmedencék, egy felülről nyitott termálmedence, és szauna-blokk található. Az élményfürdő a felüdülni vágyók minden igényét kielégíti. Fedett csarnoka egy élménymedencével, egy gyermekmedencével és egy többcélú medencével várja a pihenni vágyókat. 

==========================

Hova menjek nyaralni?
Fáj minden porcikám…


Már indulok is…
